রেহানা ফতিমা

রেহানা ফতিমা, যিনি সূর্যগায়ত্রী নামেও পরিচিত, কেরালার একজন ভারতীয় নারী অধিকার কর্মী।

টেলিকমিউনিকেশন এবং মডেলিংয়ে তাঁর একটি প্রেক্ষাপট রয়েছে। তিনি নীতি পুলিশি এবং যৌনতাবাদের বিরুদ্ধে বিভিন্ন প্রতিবাদে অংশ নিয়েছেন। ঋতুমতী বয়সের মহিলাদের কেরলের শবরীমালা মন্দিরে প্রবেশের ওপর নিষেধাজ্ঞা তুলে নেওয়ার সুপ্রিম কোর্টের সিদ্ধান্তের পরে, ২০১৮ সালের অক্টোবরে, রেহানা ফতিমা শবরীমালা মন্দিরে প্রবেশের চেষ্টা করেছিলেন। এই ঘটনায় তিনি ব্যাপক মনোযোগ অর্জন করেন। তিনি তাঁর সক্রিয়তার জন্য, যার মধ্যে আছে আপত্তিকর ফেসবুক পোস্ট এবং একটি বডি পেইন্টিং ভিডিওর জন্য গ্রেফতারি, আইনি পরিণতির সম্মুখীন হয়েছেন। তিনি 'শরেরাম সমরম সান্নিধ্যম' নামে একটি আত্মজীবনী লিখেছেন।

 প্রাথমিক জীবন এবং শিক্ষা 
রেহানা ফতিমা পেয়ারিজান সুলাইমান একটি গোঁড়া মুসলিম পরিবারে জন্মগ্রহণ করেন। তিনি যখন ১২ শ্রেণীতে পড়েন, তখন  তাঁর বাবা পেয়ারিজান সুলাইমান মারা যান। তার একজন বোন আছেন।

রেহানা ফতিমা ইন্দিরা গান্ধী ন্যাশনাল ওপেন ইউনিভার্সিটি থেকে প্রথম স্থান অধিকার করে বি.কম এবং এমসিএ ডিগ্রি সম্পন্ন করেন।

 কর্মজীবন 
রেহানা ফতিমা ২০২০ সালের মে পর্যন্ত বিএসএনএল- এর সাথে টেলিকমিউনিকেশন টেকনিশিয়ান হিসাবে কাজ করেছিলেন, এরপর তাঁকে বাধ্যতামূলক অবসর নিতে হয়েছিল।

নারী অধিকার কর্মী হওয়ার আগে রেহানা ফতিমা মডেলিংও করেছেন। রেহানা তাঁর স্বামী মনোজ কে শ্রীধরের লেখা ও পরিচালনা করা 'একা' নামে একটি মালয়ালম ছবিতেও অভিনয় করেছেন, মনোজ কে শ্রীধর একজন কবি এবং পুনে ফিল্ম ইনস্টিটিউট থেকে স্নাতক। চলচ্চিত্রটি আন্তঃলিঙ্গ ব্যক্তিদের জীবন নিয়ে কথা বলে। দ্য কুইন্টের মতে, "'একা'র পোস্টারে ট্যাগলাইন ছিল: 'আমি ইন্টারসেক্স। আমার একটি লিঙ্গ এবং যোনি আছে জন্মসূত্রে। আমি বাঁচতে চাই।'"

 সক্রিয়তা 
থাম্ব|ফতিমা, বডি আর্টের সাথে, বেশিরভাগ পুরুষ-গোষ্ঠীর মধ্যে হিন্দু উৎসব পুলি কালী উদযাপন করছেন। (কেরালা; ২০১৬)

 প্রেমের চুম্বন প্রতিবাদ 
রেহানা ফতিমা এবং তাঁর সঙ্গী চলচ্চিত্র নির্মাতা মনোজ কে শ্রীধর, ২০১৪ সালে কোচিতে নীতি পুলিশের বিরুদ্ধে কিস অফ লাভ প্রতিবাদে অংশ নিয়েছিলেন।

 ওনাম বাঘের মুখোশ নাচ 
রেহানা ফতিমা পুলি কালি (বার্ষিক ওনাম বাঘের মুখোশ নৃত্য) -তেও অংশ নিয়েছিলেন। এটি ত্রিশূরের একটি জনপ্রিয় অনুষ্ঠান, যেখানে সাধারণত সমস্ত দলগুলি পুরুষ সমন্বিত হতে দেখা যায়।

 যৌনতার প্রতিবাদ 
স্ক্রল.ইন প্রতিবেদন প্রকাশ করে যে ২০১৮ সালের মার্চ মাসে, ফতিমা একটি প্রতিবাদে যোগ দিয়েছিলেন এবং "একজন অধ্যাপকের বিরুদ্ধে প্রতিবাদে তরমুজ দিয়ে নিজের স্তন ঢেকে ছবি পোস্ট করে সোশ্যাল মিডিয়ায় ঝড় তোলেন। অধ্যাপক বলেছিলেন যে মহিলারা তাঁদের বক্ষ যথেষ্ট ঢেকে রাখেননি এবং তাঁরা একটি দোকানে রাখা তরমুজের মতো তাঁদের স্তন প্রকাশ করেন।" দ্য কুইন্ট রিপোর্ট করেছে "ছবিটি লোকেদের কাছ থেকে সমর্থন এবং বিরুদ্ধতা উভয়ই পেয়েছে। ট্রোল এবং অপমানজনক মন্তব্যের সংখ্যা বেড়ে যাওয়ার পরে ফেসবুক ছবিটিকে সরিয়ে নেয়।"

 শবরীমালা মন্দির 
শতাব্দীর পর শতাব্দী ধরে, ভারতের কেরালার শবরীমালা মন্দিরে সন্তান ধারণের বয়সের (আনুমানিক বয়স ১০ - ৫০) মহিলাদের উপাসনা নিষিদ্ধ করা হয়েছে। কিছু ভক্ত বিশ্বাস করেন যে আবাসিক দেবতা ব্রহ্মচর্য পালন করছেন এবং যে মহিলারা সন্তান বহন করতে পারেন তাঁরা দেবতাকে তাঁর ব্রত থেকে আন্দোলিত করতে পারেন। এনডিটিভির একটি নিবন্ধ অনুসারে, কেউ কেউ মনে করেন যে নারীদের প্রবেশের অস্বীকৃতির মূল কারণ দীর্ঘদিনের সাংস্কৃতিক বিশ্বাস, যে ঋতুমতী নারীরা "অশুদ্ধ"। ২০১৮ সালের সেপ্টেম্বরে, ২০ বছরের আইনি নিষেধাজ্ঞার পর, ভারতের সুপ্রিম কোর্ট নিষেধাজ্ঞা তুলে নেয়। দ্য কুইন্ট রিপোর্ট করেছে "রায় ঘোষণা করার সময়, সিজেআই মিশ্র বলেছিলেন যে একজন মহিলা একজন পুরুষের চেয়ে নিকৃষ্ট নন এবং পিতৃতন্ত্রকে বিশ্বাসের উপর জয়লাভ করার অনুমতি দেওয়া যায় না, অন্যদিকে বিচারপতি চন্দ্রচূড় বলেছিলেন যে মহিলাদেরকে দোষযুক্ত হিসাবে বিবেচনা করা হলো সংবিধান থেকে চোখ বন্ধ করে রাখা।"

স্ক্রল.ইন এর মতে, ২০১৮ সালের অক্টোবরে, রেহানা ফতিমা ছিলেন ঋতুমতী বয়সের দু'জন মহিলার মধ্যে একজন, যিনি প্রায় প্রথম হিসেবে কেরালার শবরীমালা মন্দিরে প্রবেশ করেছিলেন। দুই মহিলাকে আশিজন পুলিশ আধিকারিকের একটি দল বর্মাদি পরিধান করে নিয়ে যাচ্ছিল, কিন্তু প্রায় ৩০০ জন প্রতিবাদকারীর একটি দল তাঁদের মন্দিরে যেতে দেয়নি। দ্য কুইন্ট, দ্য নিউজ মিনিট এবং ইন্ডিয়া টুডে জানিয়েছে যে পরে রেহানা ফতিমার বাড়ি ভাঙচুর করা হয়েছিল।

 ফেসবুক সেলফি 
২০১৮ সালের নভেম্বরে, বিবিসি নিউজ জানিয়েছে যে ফতিমাকে গ্রেপ্তার করা হয়েছিল। পুলিশ তাঁর ফেসবুকে পোস্ট করা ২০১৮ সালের অক্টোবরের একটি সেলফি সম্পর্কে অভিযোগ পাওয়ার পরে তাঁকে চোদ্দ দিনের জন্য আটক করে। বিবিসি নিউজ অনুসারে, ছবিতে "তাঁর কালো পোশাকে দেখা গেছে (অধিকাংশ ভগবান আয়াপ্পা ভক্তরা যে রঙটি পরিধান করেন), তাঁর কপালে হিন্দু ঐতিহ্য অনুসারে চন্দনের প্রলেপ দেওয়া ছিল, এবং আয়াপ্পার ভঙ্গি অনুকরণ করার জন্য তার হাঁটু সামনের দিকে টেনে রাখা ছিল"। পুলিশের কাছে প্রাপ্ত অভিযোগগুলির মধ্যে রয়েছে যে ফটোগ্রাফটি "যৌনভাবে স্পষ্ট" 'ভগবান আয়াপ্পার ভক্তদের ধর্মীয় অনুভূতিতে আঘাত করেছে'। বিবিসি নিউজ জানিয়েছে ফতিমার বন্ধু আরতী বলেছেন, ফতিমা ধর্মীয় অনুভূতিতে আঘাত করা বা যৌন বা আপত্তিকর হতে চাননি। তিনি আরও জিজ্ঞাসা করেছেন, "শবরীমালায় যারা নগ্ন গাত্রে যায় বা তাদের উরু উন্মুক্ত থাকে তাদের সম্পর্কে কি বলা যায়? এটা কেন আপত্তিজনক নয়?"

 শরীরে বর্ণলেপন ভিডিও 
২০২০ সালের জুনে, ফতিমাকে একটি ভিডিও পোস্ট করার পরে গ্রেপ্তার করা হয়েছিল, টাইমস অফ ইন্ডিয়া বর্ণনা করেছে যে "তাঁর প্রাক-কৈশোর বয়সী ছেলেকে ফতিমার নগ্ন শরীরের উপর আঁকতে" দেখানো হয়েছে। প্রেস ট্রাস্ট অফ ইণ্ডিয়া রিপোর্ট করেছে যে, আদালতে তার জামিনের আবেদনে, তিনি "প্রাথমিক দৃষ্টিতে অভিযোগগুলি শাস্তিযোগ্য কোনও অপরাধমূলক নয় যা অ-জামিনযোগ্য প্রকৃতির" এবং বলেছিলেন "তিনি একজন কর্মী ছিলেন যিনি লড়াই করে চলেছেন শরীরের বৈষম্যের বিরুদ্ধে একটি যুদ্ধ," এবং "শরীর এবং শরীরের অঙ্গ-প্রত্যঙ্গ নিয়ে আলোচনার ক্ষেত্রে খোলামেলা হওয়া দরকার।" মুম্বাই মিরর অনুসারে, ভিডিওটির শিরোনাম ছিল 'বডি অ্যাণ্ড পলিটিক্স'।

কেরালার উচ্চ আদালত রেহানা ফতিমার বিরুদ্ধে পকসো (পিওকেএসও) মামলায় তাঁর আগাম জামিনের আবেদন প্রত্যাখ্যান করা হয়েছে। এর পরে তিনি উচ্চ আদালতের সিদ্ধান্তের বিরুদ্ধে সুপ্রিম কোর্টে একটি বিশেষ লিভ পিটিশন করেন। ২০২০ সালের আগস্টে ভারতের সুপ্রিম কোর্ট রেহানা ফতিমার আগাম জামিনের আবেদন প্রত্যাখ্যান করেছে এবং উদ্ধৃত করেছে যে তিনি সোশ্যাল মিডিয়া ব্যবহার করে অশ্লীলতা ছড়াচ্ছেন। ২০২০ সালের ৮ই আগস্ট রেহানা ফতিমা এর্নাকুলাম টাউন সাউথের পুলিশের সার্কেল ইন্সপেক্টরের কাছে আত্মসমর্পণ করেছিলেন কারণ সুপ্রিম কোর্ট তাঁর আগাম জামিনের আবেদন প্রত্যাখ্যান করেছিল।

 "গোমাতা উলারথু" ভিডিও 
২০২০ সালের নভেম্বরে, হিন্দুস্তান টাইমস রিপোর্ট করেছে যে কেরালা হাইকোর্ট রেহানা ফতিমাকে গরুর মাংসের প্রতিশব্দ হিসাবে "গোমাতা" (পবিত্র বা পবিত্র গরুর একটি সাধারণ উল্লেখ) শব্দটি ব্যবহার না করার নির্দেশ দিয়েছে, কারণ, আদালতের মতে "যদি কয়েক লাখ মানুষ বিশ্বাস করে গোটা দেশ জুড়ে হিন্দুরা, অবশ্যই, গোমাতা শব্দটি রান্নার অনুষ্ঠানে ব্যবহৃত মাংসের প্রতিশব্দ হিসাবে ব্যবহার, প্রাথমিকভাবে, সেই বিশ্বাসীদের ধর্মীয় অনুভূতিতে আঘাত করতে পারে"। ২০২০ সালের মে মাসে "গোমাতা উলুরথু" শিরোনামে সোশ্যাল মিডিয়ায় একটি রান্নার ভিডিও পোস্ট করার পরে এবং গরুর মাংসকে "গোমাতা" হিসাবে উল্লেখ করার পরে ফতিমাকে বারবার মাংসকে "গোমাতা" হিসাবে উল্লেখ করতে শোনা গিয়েছিল। ২০২১ সালের ফেব্রুয়ারিতে, সুপ্রিম কোর্ট কেরালা হাইকোর্টের আদেশের ওপর একটি আংশিক স্থগিতাদেশ দেয়, যা ফতিমাকে কোনো পাবলিক ভিজ্যুয়াল এবং ইলেকট্রনিক মিডিয়ার মাধ্যমে "প্রকাশ, প্রেরণ, ভাগ করে নেওয়া, আপলোড বা কোন সামগ্রী বা মন্তব্য প্রচার করা থেকে সংযত করে। কিন্তু নির্দেশ দেওয়া হয়েছে যে ধর্মীয় অনুভূতিতে প্রভাব ফেলতে পারে এমন কোনও মন্তব্য ছড়ানোরর ওপর তাঁর নিষেধাজ্ঞা অব্যাহত থাকবে," ইণ্ডিয়ান এক্সপ্রেস অনুসারে।

 ব্যক্তিগত জীবন 
রেহানা ফতিমার অপর নাম সূর্য গায়ত্রী। সঙ্গী মনোজের সঙ্গে তাঁর দুই সন্তান রয়েছে।

২০২১ সালের জানুয়ারিতে, ফতিমার প্রাক্তন সঙ্গী, মনোজ কে শ্রীধর বলেছিলেন যে তিনি এবং ফতিমা আলাদা হয়ে যাচ্ছেন।

 তথ্যসূত্র 

 বহিঃসংযোগ 



 Official website 

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:ভারতীয় নারী সক্রিয়কর্মী
বিষয়শ্রেণী:ভারতীয় নারী অধিকারকর্মী